
REPUBLIKA HRVATSKA
Općinski sud u Puli-Pola
Kranjčevićeva 8, 52100 Pula-Pola					Pp-1390/2024-6
U   I M E   R E P U B L I K E   H R V A T S K E

P R E S U D A

[bookmark: _Hlk211847906][bookmark: _Hlk206332015]Općinski sud u Puli-Pola, po sutkinji Ani Cvečić Hoxha, uz sudjelovanje Marijane Borić kao zapisničarke, u prekršajnom postupku protiv okrivljenog Enisa Vejzovića zbog prekršaja iz članka 13. Zakona o prekršajima protiv javnog reda i mira ("Narodne novine" br. 41/77., 47/89., 55/89., 5/90. - službeni pročišćeni tekst, "Službeni list SFRJ" br. 83/89., "Narodne novine" br. 47/90., 55/91., 29/94., 114/22., 47/23.) dalje Zakon o prekršajima protiv javnog reda i mira) na temelju optužnog prijedloga Policijske postaje Pula klasa 211-07/24-5/12948 od 31.5.2024., nadležan u smislu članka 94. Prekršajnog zakona (Narodne novine broj 107/07, 39/13, 139/13, 110/15, 70/17, 118/18, 114/22, 86/2026 dalje Prekršajni zakon), nakon glavne rasprave u odsutnosti uredno pozvanog okrivljenika, na temelju članka 183. Prekršajnog zakona, 29. rujna 2026. 

p r e s u d i o   j e

Okrivljeni: ENIS VEJZOVIĆ, OIB 45664653387, rođen 26.6.1973. u Puli, državljanin RH, adresa Pula, Templarski prilaz 14, prekršajno nekažnjavan 

k r i v   je

  što je dana 13.05.2024. u 14:24 sati, u Puli, Barbalićeva br.9 narušavao javni red i mir na javnom mjestu na način da je došao u mesnicu „Libero“ u radno vrijeme, te iz nepoznatih razloga počeo glasno vikati pred kupcima i mesarom Aleksić Davorom riječima „di je gazda jebem vam ja, di je“, a na Davorov upit Enisu zašto mu treba vlasnik, isti je nastavio vikati na Davora riječima „šta tebe boli briga, mrš tamo i radi“, nakon čega je rekao da će se vratiti sutrašnjeg dana, te se svojim vozilom registarskih oznaka PU-449-SN udaljio u nepoznatom smjeru, čime je remetio javni red i mir svih prisutnih,
čime je okrivljenik počinio prekršaj iz članka 13. Zakona o prekršajima protiv javnog reda i mira, 
pa mu se temeljem navedenih propisa 

izriče

novčana kazna od 300,00 eura (tristo eura)

Okrivljenik je dužan podmiriti izrečenu novčanu kaznu u roku od 3 (tri) mjeseca od pravomoćnosti presude.

Na temelju članka 139 stavka 3. Prekršajnog zakona, okrivljenik je dužan nadoknaditi paušalne troškove prekršajnog postupka u iznosu od 20,00 (dvadeset eura) u istom roku kao i novčanu kaznu.

Obrazloženje

1. Uvodno označenim aktom ovlašteni tužitelj podnio je optužni prijedlog protiv okrivljenika zbog prekršaja činjenično i pravno opisanog u izreci ove presude.
2. Okrivljenik nije pristupio sudu, poziv mu je upućen putem oglasne ploče jer sudu nije javio adresu na kojoj se nalazi, a iz službenih evidencija razvidno je da nema aktivnog prebivališta ni boravišta, uredno upozoren o posljedicama primitkom Obavijesti iz čl. 109a PZ. U zapisniku o ispitivanju osumnjičenika isti je naveo da je svjestan da je pogriješio što je dana 13.5.2024 ušao u mesnicu Libero naživciran poradi nepropisnog parkiranja.
3.  U dokaznom postupku vrši se uvid i čita se dokumentacija u spisu: zapisnik o ispitivanju svjedoka Davora Aleksića, čita se izvješće od 13.05.2024.g. iz kojeg se ne koriste izjave, obavijest po čl. 109a PZ-a, vrši se uvid u prekršajnu evidenciju. 
4. Na temelju provedenog postupka, utvrđeno je da su se u ponašanju okrivljenika kritične zgode stekla sva bitna obilježja prekršaja iz članka 13. Zakona o prekršajima protiv javnog reda i mira. Nije sporno da je okrivljenik narušavao javni red i mir na javnom mjestu, vikanjem, te je tako ostvario obilježja prekršaja iz članka 13. Zakona o prekršajima protiv javnog reda i mira, za što se u ovom postupku tereti, prekršaj nije sporan, isto je razvidno iz iskaza svjedoka zaposlenika mesnice.
5. Člankom 13. Zakona o prekršajima protiv javnog reda i mira propisano je: Tko se na javnom mjestu tuče, svađa, viče ili na drugi način remeti javni red i mir, kaznit će se za prekršaj novčanom kaznom u iznosu u iznosu od 300,00 do 2000,00 eura ili kaznom zatvora do 30 dana.
6. Okrivljeniku je izrečena novčana kazna u minimumu propisanim za navedeni prekršaj, smatrajući je primjerenom obzirom da je okrivljenik nekažnjavan, otegotnih nema, okrivljenik nema drugih postupaka da se protiv njega vode. 
7. Na temelju članka 138. stavka 2. točke 3.b i članka 139. stavka 3. Prekršajnog zakona okrivljenik je dužan platiti paušalne troškove prekršajnog postupka, a njihova visina određena je s obzirom na složenost i trajanje postupka, te imovno stanje, a sve sukladno Rješenju o određivanju paušalnog iznosa za troškove prekršajnog postupka (NN 18/13) koji se određuje od 100,00 do 5.000,00 kn.
8. Slijedom navedenog odlučeno je kao u izreci.

                                                        U Puli-Pola 29. rujna 2026.
        Zapisničarka                                                                                 Sutkinja
     Marijana Borić                                                                      Ana Cvečić Hoxha

UPUTA O PRAVNOM LIJEKU:
Protiv ove presude ovlaštene osobe mogu podnijeti žalbu u roku od osam dana od dana dostave prijepisa presude. Žalba se podnosi ovom sudu u dovoljnom broju primjeraka za prvostupanjski i drugostupanjski sud, a o žalbi odlučuje Visoki prekršajni sud Republike Hrvatske.

1. okrivljeniku  
2. podnositelju optužnog prijedloga

